पाएं अपने शहर की ताज़ा ख़बरें और फ्री ई-पेपरडाउनलोड करें
सिविल लाइन थाना क्षेत्र के सागर रोड स्थित लोकनाथ पुरम काॅलोनी में शनिवार की सुबह 65 वर्षीय डॉ नीरज पाठक का शव उसी के कमरे से बरामद हुआ। पुलिस ने पंचनामा तैयार कर शव को जिला अस्पताल भेजते हुए पोस्टमार्टम कराया। शव करीब 36 घंटे पहले का होने के कारण पुलिस ने कमरे को सील कर दिया। डॉक्टर दंपती में कई सालों से चल रहे विवाद के कारण मामला संदेह के घेरे में है।सिविल लाइन थाना
पुलिस को शनिवार की सुबह महाराजा कॉलेज की प्रोफेसर ममता पाठक ने सूचना दी कि उनके 65 वर्षीय पति डॉ नीरज पठाक का शव उन्हीं के कमरे में पड़ा हुआ है। जानकारी लगते ही थाना पुलिस मौके पर पहुंची और जांच शुरू की।
मौके पर पुलिस को शव के सिर में चौट और हाथ पैर में खरोचने के निसान मिले। इसके बाद मृतक की पत्नी मामता पाठक पुलिस के साथ थाने पहुंची और पति की मौत का मामला दर्ज कराया। पुलिस ने थाने में मृत डॉक्टर का पंचनामा तैयार किया और दोपहर के समय लोकनाथ पुरम कॉलोनी पहुंचकर शव को नगर पालिका कर्मचारियों से पैक कराते हुए जिला अस्पताल पहुंचाया। ड्यूटी डॉक्टर ने मृतक का पोस्टमार्टम कर शव के अंदरूनी भाग के टुकड़े निकालकर जांच के लिए सागर भेज दिए।
इस मामले में ममता पाठक ने पुलिस को बताया कि वह अपना इलाज कराने के लिए वह झांसी गई थी। एक दिन बाद लौटकर आईं तो डाॅ. पाठक को मृत अवस्था में पाया।
28 अप्रैल को डाॅक्टर पहुंचे थे थाने
डाॅ. पाठक 28 अप्रैल को शिकायत करने थाने गए थे। उन्होंने अपनी पत्नी और बेटे पर मोबाइल छीनने का आरोप लगाया था। टीआई ने बताया कि उन्होंने डाॅ. पाठक के साथ एक टीम को भेजा था। टीम ने घर जाकर मोबाइल दिलवा दिया था।
2 साल पहले डॉक्टर ने ले लिया था बीआरएस
जिला अस्पताल में मेडिसिन विशेषज्ञ के रूप में पदस्थ डॉ नीरज पाठक का कई सालों से उनकी ही प्रोफेसर पत्नी से विवाद चल रहा था, इस कारण वे परेशान रहते थे। दो साल पहले उन्होंने स्वेच्छा सेवानिवृत्ति का आवेदन करते हुए बीआरएस ले लिया। इसके बाद उन्होंने जिला अस्पताल आना बंद कर दिया, पर घर पर मरीजों को इलाज देते रहे। इस साल कोरोना संक्रमण शुरू होने पर उन्होंने कुछ दिन पहले मरीजों को इलाज देना बंद कर दिया।
पीएम रिपोर्ट आने के बाद मामला होगा स्पष्ट
29 अप्रैल को मौत का अनुमान है, जिसका डॉक्टर से पीएम कराया गया है। मृतक की पत्नी के बताए अनुसार मर्ग कायम कर जांच की जा रही है। पीएम रिपोर्ट आने के बाद मामला स्पष्ट हो जाएगा कि मौत का कारण क्या है। शुरुआती पूछताछ में पता लगा है कि डॉक्टर को 5-6 दिन से बुखार आ रहा था। इसलिए कोरोना संक्रमण होने का भी संदेह है। उसकी पत्नी में भी कोरोना के लक्षण नजर आ रहे हैं। मृतक का एक बेटा घर पर मिला जो कुछ स्पष्ट रूप से बात नहीं कर पा रहा है। फिलहाल कमरे को सील कर दिया गया है। दो-तीन दिन बाद मौके की जांच की जाएगी, जब तक पीएम रिपोर्ट भी आ जाएगी।
- जगतपाल सिंह, सिविल लाइन थाना प्रभारी
दंपती में 20 साल से चल रहा विवाद
बता दें कि मृतक डॉ नीरज पाठक और उनकी प्रोफेसर पत्नी ममता पाठक में पिछले 20 साल से विवाद चल रहा है। मृतक की प्रोफेसर पत्नी को शक था कि उनके डॉक्टर पति का किसी अन्य महिला से संबंध हैं। इसलिए वे रात के समय उसे नींद का इंजेक्शन देकर सुला देते हैं। जबकि मृतक डॉक्टर का कहना था कि उसकी पत्नी की तबीयत खराब रहने से उसे नींद नहीं आती इसलिए इंजेक्शन देकर सुला देता हूं। इस विवाद के चलते पिछले सालों में मृतक की पत्नी ममता पाठक ने संबंधित थाना, छतरपुर एसपी, सागर आईजी, भोपाल में डीजीपी तक से शिकायत करते हुए डॉ नीरज पाठक पर अन्य महिला से संबंध रखने का मामला दर्ज कर कार्रवाई करने की शिकायत की। लेकिन जांच के दौरान मामला बेबुनियाद पाया गया था।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva bho_Deva hin_Deva hin_Deva zho_Hant eng_Latn